Ρόναλντ Κόλμαν

μικρογραφία|260x260εσ|Με την Τζιν Άρθουρ στην ταινία Ανθρώπινη δικαιοσύνη (1942)
μικρογραφία|260x260εσ|Με τη Μαρλέν Ντίτριχ στην ταινία Ο ζητιάνος της Βαγδάτης (1944)
Ο Ρόναλντ Κόλμαν (Ronald Charles Colman, 9 Φεβρουαρίου 1891 - 19 Μαΐου 1958) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία Διπλή ζωή (A Double Life) το 1947. Ο ηθοποιός είναι επίσης γνωστός για τη συμμετοχή του στις ταινίες Υπό την σκιάν της λαιμητόμου (A Tale of Two Cities, 1935), Χαμένος ορίζοντας (Lost Horizon, 1937), Ο Αιχμάλωτος της Ζέντα (The Prisoner of Zenda, 1937), Αιχμάλωτοι του παρελθόντος (Random Harvest, 1942) και Ανθρώπινη δικαιοσύνη (The Talk of the Town, 1942).

 Πρώτα Χρόνια 
Ο Κόλμαν γεννήθηκε στο Σάρεϊ του Ρίτσμοντ το 1891. Ήταν ο μικρότερος από τα τέσσερα παιδιά του Τσαρλς Κόλμαν και της Μάρτζορι Ριντ Φρέιζερ. Πέρασε τα εφηβικά του χρόνια σε οικοτροφείο στο Λίτλχαμπτον, όπου ανακάλυψε την αγάπη του για την τέχνη της υποκριτικής. Ήθελε να σπουδάσει μηχανολογία στο πανεπιστήμιο του Κέμπριτζ, αλλά ο ξαφνικός θάνατος του πατέρα του από πνευμονία το 1907 κατέστησε αδύνατη την πραγματοποίηση των σχεδίων του. Τότε άρχισε να εργάζεται ως ερασιτέχνης ηθοποιός και σε μικρό χρονικό διάστημα έγινε γνωστός. Αποτέλεσε μέλος του δραματικού θιάσου του Δυτικού Μίντλσεξ και έκανε την πρώτη του επαγγελματική εμφάνιση στο θέατρο το 1914.

 Α' Παγκόσμιος Πόλεμος 
Το 1909 εργαζόταν ως υπάλληλος στη Βρετανική Εταιρία Ατμόπλοιων στο Λονδίνο  κι αποφάσισε να καταταγεί ως εθελοντής εθνοφρουρός. Μετά το ξέσπασμα του Α' Παγκοσμίου Πολέμου το 1914, ο Κόλμαν διέσχισε τη Μάγχη κι έφτασε στη Γαλλία, όπου συμμετείχε στις πολεμικές επιχειρήσεις του Δυτικού Μετώπου. Στις 31 Οκτωβρίου του 1914, στη Μάχη της Μεσσίν, τραυματίστηκε από θραύσμα χειροβομβίδας στον αστράγαλο, γεγονός το οποίο του άφησε ελάττωμα στο βάδισμα που προσπαθούσε να κρύψει καθ' όλη τη διάρκεια της μετέπειτα καριέρας του ως ηθοποιός. Κρίθηκε ανάπηρος από τον Αγγλικό Στρατό και το 1915 άφησε τα πεδία των μαχών.

 Καριέρα 
 Θέατρο 
Το Ιούνιο του 1916 εφόσον είχε πια αναρρώσει από το τραύμα στο πόδι του, εμφανίστηκε στο London Coliseum ως σεΐχης Ραχμάτ στο θεατρικό έργο The Maharani of Arakan. Έπειτα, τον Δεκέμβριο της ίδιας χρονιάς, εμφανίστηκε στο έργο των Τσαρλς Γκοντάρ και Πολ Ντίκι The Misleading Lady. Την επόμενη χρονιά, ερμήνευσε τον ρόλο του Γουέμπερ στο θεατρικό έργο Partnershop και το 1918 εμφανίστηκε στο θεατρικό έργο του Εζέν Μπρι Les Avariés. Την ίδια χρονιά, ξεκίνησε περιοδεία με το έργο The Bubble.

Το 1920, ο Κόλμαν έφυγε για τις Η.Π.Α., όπου περιόδευσε πλάι στον Ρόμπερτ Γουόρικ με το έργο The Dauntless Three κι έπειτα πλάι στην Φέι Μπέιντερ με το έργο East is West. Τον Ιανουάριο του 1921, έκανε το ντεμπούτο του στο Μπρόντγουεϊ πλάι στον Τζορτζ Άρλις στο έργο του Γουίλιαμ Άρτσερ The Green Goddess. Ένα χρόνο αργότερα, έκανε επιτυχία με την εμφάνισή του στο θεατρικό έργο La Tendress.

 Κινηματογράφος 
Ο Κόλμαν εμφανίστηκε για πρώτη φορά στη μεγάλη οθόνη το 1917, ενώ βρισκόταν ακόμη στην Αγγλία. Τα πρώτα χρόνια στην Αμερική εμφανίστηκε αποκλειστικά και μόνο σε θεατρικές παραστάσεις στο Μπρόντγουεϊ. Η επιτυχία του στο θεατρικό έργο La Tendress κίνησε το ενδιαφέρον του σκηνοθέτη Χένρι Κινγκ, ο οποίος τον επέλεξε για πρωταγωνιστή στην ταινία του Η λευκή αδελφή (The White Sister) στο πλευρό της Λίλιαν Γκις, ταινία που του εξασφάλισε άμεση αναγνωρισιμότητα και τον έκανε σταρ. Από εκείνη τη στιγμή ο Κόλμαν εγκατέλειψε το θεατρικό σανίδι και ασχολήθηκε αποκλειστικά και μόνο με τον κινηματογράφο. Έγινε ένας από τους διασημότερους αστέρες του βωβού κινηματογράφου συμμετέχοντας σε ρομαντικές ταινίες και σε περιπέτειες, μερικές από τις οποίες είναι οι: Άγγελος του σκότους (Dark Angel, 1925), Στέλλα Ντάλας (Stella Dallas, 1926), The Winning of Barbara Worth και Το φρούριο του θανάτου (Beau Geste, 1927). Τα μαύρα του μαλλιά και οι αθλητικές του ικανότητες (αναλάμβανε μόνος του όλες τις δύσκολες σκηνές στις ταινίες, χωρίς ανάγκη κασκαντέρ) τον κατέστησαν δημοφιλή στο κοινό. Οι κριτικοί τον παρομοίαζαν με τον Ροντόλφο Βαλεντίνο, εφόσον αναλάμβανε συχνά εξωτικούς ρόλους όπως ο Βαλεντίνο. Κατά τα τέλη της βωβής περιόδου του κινηματογράφου, ο παραγωγός Σάμιουελ Γκόλντγουιν του ανέθεσε ρόλους στο πλευρό της Ουγγαρέζας ηθοποιού Βίλμα Μπάνκι. Οι δυο τους έγιναν δημοφιλές δίδυμο που πλησίαζε τη δημοτικότητα του διδύμου Γκρέτα Γκάρμπο και Τζον Γκίλμπερτ.

Παρά την επιτυχία του στις βωβές ταινίες, δεν ήταν σε θέση να εκμεταλλευτεί ένα από τα μεγαλύτερα του προσόντα του, την υπέροχη φωνή τουFranklin, Joe, Classics of the Silent Screen, p. 148, 1959 The Citadel PressZito, Stephen F., American Film Institute and the Library of Congress, Cinema Club 9 Program Notes, April, 1973 Post Newsweek Stations, Washington D.C.. Η μετάβαση από τον βωβό στον ομιλούντα κινηματογράφο το 1927 του έδωσε την ευκαιρία να επιδείξει τη φωνή του. Η πρώτη του μεγάλη επιτυχία στον ομιλούντα κινηματογράφο ήρθε το 1929, όταν προτάθηκε για Όσκαρ Ανδρικής Ερμηνείας για δυο ταινίες: Bulldog Drummond (1929) και Condemned (1929). Ακολούθησαν κι άλλες επιτυχημένες ταινίες κατά τη δεκαετία του 1930: Ραφλς Αρτζεντίνα (Raffles, 1930), Με τη μάσκα του άλλου (The Masquerader, 1933), Ο κατακτητής (Clive of India, 1935), Υπό την σκιάν της λαιμητόμου (A Tale of Two Cities, 1935), Υπό δύο σημαίας (Under Two Flags, 1936), Χαμένος ορίζοντας (Lost Horizon, 1937), Ο αιχμάλωτος της Ζέντα (The Prisoner of Zenda, 1937) και Αν ήμουν βασιλιάς (If I Were King, 1938). Τη δεκαετία του 1940 εμφανίστηκε στις ταινίες Συνέταιροι στον έρωτα (Lucky Partners, 1940), Αιχμάλωτοι του παρελθόντος (Random Harvest, 1942), Ανθρώπινη δικαιοσύνη (The Talk of the Town, 1942), Ο ζητιάνος της Βαγδάτης (Kismet, 1944) καθώς και στην ταινία που του χάρισε το Όσκαρ Α' Ανδρικού Ρόλου Διπλή ζωή (A Double Life, 1947). Κατά τη διάρκεια της δεκαετίας του 1950 είχε δική του ραδιοφωνική εκπομπή και οι κινηματογραφικές του εμφανίσεις ήταν περιορισμένες. Επρόκειτο να πρωταγωνιστήσει στην ταινία Η πόλις των καταραμένων (The Village of the Damned, 1960) αλλά τον πρόλαβε ο θάνατός του το 1958. Ο ρόλος δόθηκε τελικά στον Τζορτζ Σάντερς που στο μεταξύ είχε παντρευτεί τη χήρα του Κόλμαν Μπενίτα Χιουμ.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1919The ToilersThe ToilersΜπομπSnow in the DesertSnow in the DesertRούπερτ Σιλβέστερ1920Anna the AdventuressAnna the AdventuressMπρέντανA Son of DavidA Son of DavidΜόρις ΦίλιπςThe Black SpiderThe Black Spiderυποκόμης ντε Μπορέ1921Handcuffs or KissesHandcuffs or KissesΛόντιγιαρντ1923The White SisterΗ λευκή αδελφήλοχαγός Τζοβάνι ΣεβερίνιThe Eternal CityThe Eternal Cityκομπάρσος1924Twenty Dollars a WeekTwenty Dollars a WeekTσέστερ ΡιβςTarnishTarnishΈμετ ΚαρHer Night of RomanceHer Night of RomanceΠολ ΜένφορντRomolaRόμουλαΚάρλο Μπουτσλίνι1925A Thief in ParadiseΈνας κλέφτης στον ΠαράδεισοΜόρις ΜπλέικThe Sporting VenusΗ ΑφροδίτηΝτόναλντ ΜακάλανHis Supreme MomentHis Supreme MomentΤζον ΝτάγκλαςHer Sister from ParisΗ αδελφή της από το ΠαρίσιΤζόζεφ ΓουέιρινγκερThe Dark AngelΟ άγγελος του σκότουςλοχαγός Άλαν ΤρεντStella DallasΣτέλλα ΝτάλαςΣτίβεν ΝτάλαςLady Windermere's FanΤα κλεισμένα χείληλόρδος Ντάρλινγκτον1926KikiKικήΒίκτορ ΡέναλBeau GesteΤο φρούριο του θανάτουΜάικλ Γκεστ (Μπο)The Winning of Barbara WorthThe Winning of Barbara WorthΓουίλαρντ Χολμς1927The Night of LoveMια νύχτα έρωτοςΜοντέροThe Magic FlameThe Magic FlameΤίτο ο κλόουν / κόμης1928Two LoversTwo LoversMαρκ βαν Ράικ1929The RescueThe RescueΤομ ΛίνγκαρντBulldog DrummondBulldog Drummondλοχαγός Χιου Ντράμοντ (Μπούλντογκ)Condemned!Condemned!Μάικλ Όμαν1930RafflesRafflesΈι Τζέι ΡαφλςThe Devil to Pay!The Devil to Pay!Γουίλι Χέιλ1931The Unholy GardenThe Unholy GardenMπάρινγκτον ΧαντArrowsmithArrowsmithδρ Μάρτιν Άροουσμιθ1932CynaraΤο παραστράτημαΤζιμ Γουόρλοκ1933The MasqueraderΜε τη μάσκα του άλλουσερ Τζον Τσίλκοτ / Τζον Λόουντερ1934Bulldog Drummond Strikes BackΤο δράμα του μεσονυκτίουλοχαγός Χιου Ντράμοντ (Μπούλντογκ)1935Clive of IndiaΟ κατακτητήςΡόμπερτ ΚλάιβThe Man Who Broke the Bank at Monte CarloΗ γόησσα του Μόντε ΚάρλοΠολ ΓκαλάρντA Tale of Two CitiesΥπό την σκιάν της λαιμητόμουΣίντεϊ Κάρτον1936Under Two FlagsYπό δύο σημαίαςλοχίας Βίκτορ1937Lost HorizonΧαμένος ορίζωνΡόμπερτ ΚόνγουεΪThe Prisoner of ZendaΟ αιχμάλωτος της Ζένταλοχαγός Ρούντολφ Ράσενταϊλ / αιχμάλωτος της Ζέντα1938If I Were KingAν ήμουν βασιλιάςΦρανσουά Βιλόν1939The Light That FailedΤο φως που έσβησεΝτικ Χέλνταρ1940Lucky PartnersΣυνέταιροι στον έρωταΝτέιβιντ Γκραντ1941My Life with CarolineMy Life with CarolineΆντονι Μέισον1942The Talk of the TownΑνθρώπινη δικαιοσύνηκαθηγητής Μάικλ ΛάιτκαπRandom HarvestΑιχμάλωτοι του παρελθόντοςΤσαρλς Ράινερ1944KismetO ζητιάνος της ΒαγδάτηςΧαφίζ1947The Late George ApleyΆσωτα χρόνιαΤζορτζ ΆπλεϊA Double LifeΔιπλή ζωήΆντονι Τζον1950Champagne for CaesarChampagne for CaesarΜπόρεγκαρντ Μπότομλι1956Around the World in 80 DaysΟ γύρος του κόσμου σε 80 μέρεςαξιωματούχος ινδικών σιδηροδρόμων1957The Story of MankindΟ κυρίαρχος της Γηςτο πνεύμα του ανθρώπου

 Θάνατος 
Ο Ρόναλντ Κόλμαν απεβίωσε στις 19 Μαΐου του 1958 από εμφύσημα στη Σάντα Μπάρμπαρα της Καλιφόρνιας. Είχε αποκτήσει μια κόρη, την Τζούλιετ, από τη δεύτερή του σύζυγο, Μπενίτα Χιουμ.

 Βραβεία και Υποψηφιότητες 
Ο Κόλμαν προτάθηκε για Όσκαρ Α' Ανδρικού Ρόλου τέσσερις φορές. Ήταν υποψήφιος για τις ταινίες Bulldog Drummond, 1929, Condemned, 1929, Αιχμάλωτοι του παρελθόντος (Random Harvest, 1942) και Διπλή ζωή (A Double Life, 1947), για την οποία κέρδισε τελικά το βραβείο για το ερμηνεία του στο ρόλο του Άντονι Τζον, ενός θεατρικού ηθοποιού που υποδύεται τον Οθέλλο, ταυτίζεται με τον χαρακτήρα και οδηγείται στην τρέλα.

Βραβεία Ακαδημίας Κινηματογράφου 
Βράβευση:
 1947: Α' Ανδρικού Ρόλου για την ταινία Διπλή Ζωή

Υποψηφιότητα:
 1929: Α' Ανδρικού Ρόλου για την ταινία Bulldog Drummond
 1929: Α' Ανδρικού Ρόλου για την ταινία Condemned
 1942: Α' Ανδρικού Ρόλου για την ταινία Αιχμάλωτοι του Παρελθόντος

Χρυσές Σφαίρες 
Βράβευση:
 1947: Ανδρικής Ερμηνείας για την ταινία Διπλή Ζωή

 Παραπομπές 

 Εξωτερικοί σύνδεσμοι 
 Ρόναλντ Κόλμαν , σελίδα στον ιστότοπο Cine.gr .

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί βωβών ταινιών
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)